####### Ammatillisen jaoksen toimintakertomus 2021

Ammatillisen koulutuksen ajankohtaisia teemoja on olleet etätyöskentelyn vaikutukset, etäopetusmenetelmien haltuunotto, työssä jaksaminen ja oppivelvollisuuden laajeneminen. Taustalla ovat edelleen sopeutuminen ammatilliseen reformiin ja vuosityöaikaan sekä rahoitusmuutoksiin. Tilanne on vaatinut uudenlaista asennoitumista työhön ja työaikaan sekä venymistä ja joustamista. Työssä jaksamisen haasteet ovat olleet päivän polttava kysymys, ja koulutuksenjärjestäjät ovat reagoineet asiaan vaihtelevasti. Opettajien uupuminen ja työkuorman kasvaminen ovat olleet alueen toimijoiden keskusteluissa esillä. Opettajien työn sirpaloitumiseen, työmäärän hallintaan ja aivotyön haasteisiin on kiinnitetty huomiota yhteistyössä työantajien kanssa. Oppivelvollisuuden laajentaminen tapahtui nopeasti ja on seurattu mitä se tarkoittaa käytännössä ja miten toimijat voivat reagoida muutosten vaikutuksiin. Rahoituspohjan selkeyttäminen ja ennakoitavuus asiaan liittyen on ollut vaikuttamistyön keskiössä ja kaikkien osapuolten etu opetusta järjestettäessä. Aloitteita OAJ:n järjestörakenteen muutokseen on seurattu ammatillisten yhdistysten kannalta. Laatu ammatillisessa koulutuksessa säilytetään vain opettajuutta vahvistamalla. Valtakunnallisen ja paikallisen vaikutustyön tavoitteena on ollut pitää opettaja keskeisenä toimijana ammatillisessa koulutuksessa.

OAO jaos kokoontui vuoden 2020 aikana kuusi kertaa, (21.1.2021 (11), 4.3.2021 klo 17.00 (12), 6.5.2021 klo 17.00 (12), 8.9.2021 (6), 3.11.2021(12) joiden lisäksi kokoonnuttiin alueyhdistyksen vuosikokouksen yhteydessä. Jaos kokoontui järjestäytymiskokoukseen 21.1.2021. OAO jaos kokoontui 3.11.2021 valmistelemaan Pohjois-Pohjanmaan alueyhdistyksen vuosikokousta. Jaos järjesti aktiiveille koulutusta 8.12.2021 Ravintola Lasaretissa aiheesta Haastavat vuorovaikutustilanteet työyhteisössä. Kouluttajana toimi psykoterapeutti, työnohjaajavalmentaja Pasi Malinen. Koulutuksen tarjottiin illallinen. OAJ Pohjois- Pohjanmaa tarjosi ammatillisessa koulutuksessa toimiville jäsenilleen vuosityöaikakoulutusta kolmessa osassa:1) OVTES osio C ammatilliset oppilaitokset: 14.12.2021. kouluttajana neuvottelupäällikkö Markku Perttunen, OAJ. 2)SIVISTA osio D ammattikorkeakoulut: 16.12.2021. kouluttajana erityisasiantuntija Pasi Repo, OAJ 3) SIVISTA osio C ammatilliset oppilaitokset.12.1.2022 kouluttajana neuvottelupäällikkö Eila Urpilainen, OAJ. OPI-toimikunnassa jatkoi toimimista Heikki Karppanen . Alueen ammatilliset toimijat ja luottamusmiehet ovat pitäneet tarpeen mukaan yhteyttä niin toisiinsa kuin työnantajiinsa.

####### YSI-jaoksen toimintakertomus 2021

YSI-jaos kokoontui vuoden 2021 aikana kuusi kertaa, lisäksi 29.11. oli alueyhdistyksen vuosikokoukseen liittyvä ryhmäkokous. Jaoskokouksiin osallistui keskimäärin 22 alueen paikallisyhdistysten edustajaa, suurin osa tietotekniikan välityksellä. Osallistuminen etänä otettiin käyttöön edellisenä vuonna koronaepidemian takia, ja tätä käytäntöä jatkettiin. Alueasiantuntija Ville Tertsunen oli säännöllisesti mukana tapaamisissamme, lisäksi käytimme muita asiantuntijoita tuomaan tietoa ajankohtaisista teemoista. Vuoden aikana toteutettiin kysely jaoksen tilasta sekä kehittämis- ja koulutustoiveista. Toiminnan kehittämistä jatkettiin muun muassa saatujen tulosten perusteella. Lisäksi loppuvuodesta toteutettiin jaosväen toiveesta kysely paikallisyhdistyksissä maksettavista palkkioista - tuloksia odotettiin seuraavalle vuodelle. Jaoksen vetäjänä jatkoi Markku Maaranto.